Kwadrant

'n Kwadrant is daardie deel van 'n sirkel wat begrens is deur twee radiusse wat reghoekig is met mekaar en die tussenliggende omtrek. Dus is 'n kwadrant 'n kwartdeel van 'n sirkel.

In tweedimensionele meetkunde is dit konvensioneel om die kwadrant wat tussen die positiewe x-as en die positiewe y-as lê, as die eerste kwadrant te definieer. Die oorblywende kwadrante, wat in antikloksgewyse volgorde volg, word gedefinieer as die tweede, derde en vierde kwadrante.Die hoek wat met 'n radius geassosieer word, word gemeet in grade of radiale in 'n antikloksgewyse rigting relatief tot die positiewe x-as. 

In navigasie is dit konvensioneel om die kwadrant te definieer wat tussen noord en oos van die noordoostelike kwadrant lê. Die oorblywende kwadrante, wat in kloksgewyse volgorde volg, word gedefinieer as die suidoostelike, suidweslike en noordweslike kwadrante. 'n Peiling van 0°-punt wys in 'n noordelike rigting, die 90°-punt wys in 'n oostelike rigting, 'n 180°-punt wys in 'n suidelike rigting en 'n 270°-punt wys in 'n westelike rigting. Peilings word in 'n kloksgewyse rigting relatief tot die noord gemeet.

 Bronnelys 
Gerard, L. J. V., The Elements of Geometry, in Eight Books; or, First Step in Applied Logic (London, Longmans, Green, Reader and Dyer, 1874), p. 285.
Legendre, A. M., Elements of Geometry and Trigonometry, Charles Davies, ed. (New York: A. S. Barnes & Co., 1858), p. 119.

Kategorie:Wiskunde